Document ID: 32000R1888

Komission asetus (EY) N:o 1888/2000,
annettu 6 päivänä syyskuuta 2000,
tiettyjen kemianteollisuudessa käytettävien sokerialan tuotteiden tuotantotukeen sovellettavista yleisistä säännöistä annetun neuvoston asetuksen (ETY) N:o 1010/86 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sokerialan yhteisestä markkinajärjestelystä 13 päivänä syyskuuta 1999 annetun neuvoston asetuksen (EY) N:o 2038/1999(1), sellaisena kuin se on muutettuna komission asetuksella (EY) N:o 1527/2000(2),
ottaa huomioon tiettyjen kemianteollisuudessa käytettävien sokerialan tuotteiden tuotantotukeen sovellettavista yleisistä säännöistä 25 päivänä maaliskuuta 1986 annetun neuvoston asetuksen (ETY) N:o 1010/86(3), sellaisena kuin se on viimeksi muutettuna komission asetuksella (EY) N:o 2074/98(4), ja erityisesti sen 4 a artiklan 1 a kohdan,
sekä katsoo seuraavaa:
(1) Asetuksen (ETY) N:o 1010/86 4 a artiklan 1 a kohdassa tarkoitettu kiinteä määrä alennetaan asetuksella (EY) N:o 2074/98 8,45 eurosta 6,45 euroon 100 kilogrammalta valkoista sokeria, kaksi markkinointivuotta kestäväksi koeajaksi.
(2) Kyseisen alennuksen soveltamisella on ollut suotuisia vaikutuksia tuotantotukijärjestelmän toimivuuteen. Tällaisia vaikutuksia olisi kuitenkin tarkasteltava pidemmän aikaa, ennen kuin niistä voidaan tehdä lopullisia päätelmiä. Tämän vuoksi alennuksen soveltamista olisi jatkettava vielä yhdeksän kuukautta sokerialan nykyisen kiintiöjärjestelmän voimassaolon loppuun asti.
(3) Tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1010/86 4 a artiklan 1 b kohta seuraavasti:
"1b. Edellä 1 kohdassa tarkoitettu kiiinteä määrä alennetaan 1 päivän lokakuuta 1998 ja 30 päivän kesäkuuta 2001 väliseksi ajaksi 6,45 euroon kilogrammalta valkoista sokeria."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä syyskuuta 2000.

Labels: 1
17
6